Antwoord op... MY TIENER VLOEK EN DRINK! - Forum 2.0 - jimileroux30
Antwoord op... MY TIENER VLOEK EN DRINK!
Posted by Jimi le Roux on January 27, 2013 at 10:06am in Geestelike vrae forum
Wat gaan in 'n tienerseun se kop aan? Hoekom gaan hulle in die vloekfase in? En die drinkding? My kind is genadiglik nie die voorbeeld van drank nie maar die gevloek en macho ding... Hoe reken jy moet 'n ma dit hanteer sonder om die tiener nog meer opstroppelis te maak?
Ai , portuurdruk... dit werk so:
Eerste fase: Kinders
Kinders aanvaar ipso facto alles wat hul ouers glo en doen – wonderlike fase...
Tweede fase: Tieners
Kinders moet noodwendig hulle eie individue word en dit behels hulle EIE opinies, waardes en geloof. Hulle besef hulle ouers is net mense wat foute het en begin ‘n afstand beleef. Hulle sien dinge anders. Wat glo hulle self? Hoe moet mens leef? Hulle weet nie want hulle is te jonk. Hulle is nog op pad. Hulle is in ‘n tussenfase waarin hulle tydelik die waardes en gewoontes van hulle portuurs oorneem. Vir ‘n paar jaar doen hulle dieselfde as al die ander – tot hul ouers se ontsteltenis. Dit duur egter nie vir altyd nie.
Derde fase: Volwassenheid
Hei, ek’s my eie mens! Ek hoef nie te doen soos die simpel tieners, of almal om my nie. Ek maak my EIE besluite en leef my EIE lewe volgens my EIE waardes uit. Statistiek bewys dat 80% van die waardes wat in die kinderjare geleer is (waardes word afgevryf, nie voorgesê nie – hulle doen soos ons doen, nie soos ons sê nie, moenie meer verwag as jou eie voorbeeld nie) uiteindelik deur jong volwassenes aanvaar word.
Dus: Hou uit, behou die verhouding, aanvaar die kind al keur jy die gedrag af, sê wat jy wil sê maar met respek, handhaaf jou huisreëls (dis immers jou huis en jou geld) en bewys konstante liefde – jy is immers sy MA, sy PA. Skep ‘n veilige hawe. Bid vir jou kind en laat jou kind gaan, vertrou die Here.